CELEX: 62014CN0500
Language: sk
Date: 2014-11-10 00:00:00
Title: Vec C-500/14: Návrh na začatie prejudiciálneho konania, ktorý podal Tribunale ordinario di Torino (Taliansko) 10. novembra 2014 – Ford Motor Company/Wheeltrims srl

9.2.2015   
            
            
               SK
            
            
               Úradný vestník Európskej únie
            
            
               C 46/22
            
         Návrh na začatie prejudiciálneho konania, ktorý podal Tribunale ordinario di Torino (Taliansko) 10. novembra 2014 – Ford Motor Company/Wheeltrims srl
   (Vec C-500/14)
   (2015/C 046/28)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale ordinario di Torino
   
      Účastníci konania pred vnútroštátnym súdom
   
   
      Žalobkyňa: Ford Motor Company
   
      Žalovaná: Wheeltrims srl
   
      Prejudiciálne otázky
   
   
               1.
            
            
               Je v súlade s právom Spoločenstva uplatnenie článku 14 smernice 98/71/ES (1) a článku 110 nariadenia (ES) č. 6/2002 (2), ktoré priznávajú výrobcom náhradných dielov a príslušenstva právo na používanie ochranných známok registrovaných tretími stranami s cieľom umožniť konečnému kupujúcemu obnoviť pôvodnú estetiku zloženého výrobku, a teda aj v prípade, že majiteľ práv z ochrannej známky uplatní dotknuté označenie s rozlišovacou spôsobilosťou na náhradnom diele alebo príslušenstve, ktoré sa má namontovať na zložený výrobok tak, že je viditeľné navonok a prispieva preto k vonkajšiemu vzhľadu zloženého výrobku?
            
         
               2.
            
            
               Má sa klauzula o opravách podľa článku 14 smernice 98/71/ES a článku 110 nariadenia (ES) č. 6/2002 vykladať v tom zmysle, že predstavuje subjektívne právo tretích strán, výrobcov náhradných dielov a príslušenstva, a zahŕňa toto subjektívne právo aj právo takýchto tretích strán na použitie ochrannej známky iného subjektu na náhradných dieloch a príslušenstve odchylne od pravidiel stanovených v nariadení (ES) č. 207/09 (3) a smernici 89/104/EÚ (4), aby majiteľ práv z ochrannej známky mohol uplatniť predmetné označenie s rozlišovacou spôsobilosťou aj na náhradnom diele alebo príslušenstve, ktoré sa má namontovať na zložený výrobok tak, že je viditeľné navonok a prispieva preto k vonkajšiemu vzhľadu zloženého výrobku?
            
         
      (1)  Smernica 98/71/ES Európskeho parlamentu a Rady z 13. októbra 1998 o právnej ochrane dizajnov (Ú. v. ES L 289, s. 28; Mim. vyd. 13/021, s. 120).
   
      (2)  Nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. EÚ L 3, s. 1; Mim. vyd. 13/027, s. 142).
   
      (3)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).
   
      (4)  Prvá smernica Rady zo 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92).